Oznámenie Komisie Európskemu parlamentu podľa článku 251 ods. 2 druhého pododseku Zmluvy o ES týkajúce sa spoločnej pozície Rady k prijatiu návrhu smernice Európskeho parlamentu a Rady, ktorou sa mení a dopĺňa smernica Rady 80/181/EHS o aproximácii právnych predpisov členských štátov týkajúcich sa meracích jednotiek /* KOM/2008/0785 v konečnom znení - COD 2007/0187 */





[pic] | KOMISIA EURÓPSKYCH SPOLOČENSTIEV | Brusel, 19.11.2008 KOM(2008) 785 v konečnom znení 2007/0187 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o ES týkajúce sa spoločnej pozície Rady k prijatiu návrhu smernice Európskeho parlamentu a Rady, ktorou sa mení a dopĺňa smernica Rady 80/181/EHS o aproximácii právnych predpisov členských štátov týkajúcich sa meracích jednotiek 2007/0187 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o ES týkajúce sa spoločnej pozície Rady k prijatiu návrhu smernice Európskeho parlamentu a Rady, ktorou sa mení a dopĺňa smernica Rady 80/181/EHS o aproximácii právnych predpisov členských štátov týkajúcich sa meracích jednotiek 1. SÚVISLOSTI Dátum predloženia návrhu Európskemu parlamentu a Rade (dokument KOM(2007)510 – 2007/0187(KOD): | 10. september 2007 | Dátum predloženia stanoviska Európskeho hospodárskeho a sociálneho výboru: | 12. december 2007 | Dátum predloženia stanoviska Európskeho parlamentu, prvé čítanie: | 29. november 2007 | Dátum predloženia zmeneného a doplneného návrhu: | neuvádza sa | Dátum politickej dohody (Rada pre poľnohospodárstvo, bod A) | 15. júl 2008 | Dátum prijatia spoločnej pozície (Rada): | 18. november 2008 | 2. CIEĽ NÁVRHU KOMISIE Prostredníctvom smernice 80/181/EHS sa v rámci Európskej únie harmonizovali zákonom stanovené meracie jednotky na vyjadrenie množstva v súlade s „Medzinárodným systémom jednotiek“ (SI) prijatým na Všeobecnej konferencii pre miery a váhy ustanovenej Metrickým dohovorom podpísaným v Paríži 20. mája 1875. Smernica zabezpečuje jednotný prístup na základe článku 95 Zmluvy o ES a odstraňuje tak prekážky obchodu na vnútornom trhu prostredníctvom meracích jednotiek, ktoré sú v súlade s medzinárodnými normami. Cieľom navrhovanej zmeny smernice 80/181/EHS je pokračovať v súčasnej praxi prostredníctvom: - neobmedzeného povolenia používania doplnkových označení. Zabezpečí sa tým pokračovanie súčasnej praxe a umožní sa aj naďalej flexibilný prístup, pokiaľ ide o používanie nemetrických jednotiek v prípade, že neexistujú žiadne metrické jednotky, napr. binárne jednotky v informatike (bity, bajty), - zaradenia novej jednotky SI pre katalytickú aktivitu („katal“) prijatej na Všeobecnej konferencii pre miery a váhy, - umožnenia Spojenému kráľovstvu a Írsku naďalej využívať obmedzené výnimky týkajúce sa špecifikovaných použití pinty, míle a trójskej unce s ohľadom na to, že tieto výnimky nemajú žiaden vplyv na cezhraničný obchod a s ohľadom na zásadu subsidiarity. Zároveň sa zrušuje výnimka na použitie jednotky aker pri registrácii pôdy, ktorá sa už nepoužíva, - objasnenia rozsahu pôsobnosti smernice, aby bola úplne v súlade so súčasnými zmluvami a aby sa v nej už neuvádzali špecifické oblasti, na ktoré sa smernica vzťahuje. 3. PRIPOMIENKY K SPOLOČNEJ POZÍCII 3.1 Všeobecné poznámky k spoločnej pozícii Rada podporila návrh Komisie pod podmienkou niekoľkých technických zmien odrážajúcich vývoj v medzinárodných normách týkajúcich sa meracích jednotiek, doložky o podávaní správ a prípadnej revízie po 10 rokoch. 3.2 Zmeny a doplnenia Európskeho parlamentu, ktoré boli úplne, čiastočne alebo v zásade zahrnuté do zmeneného a doplneného návrhu a úplne, čiastočne alebo v zásade zapracované do spoločnej pozície Európsky parlament nepredložil žiadne zmeny a doplnenia. 3.3 Zmeny a doplnenia Európskeho parlamentu, ktoré neboli zahrnuté do zmeneného a doplneného návrhu ani zapracované do spoločnej pozície Európsky parlament nepredložil žiadne zmeny a doplnenia. 3.4 Zmeny pôvodného návrhu navrhnuté Komisiou v zmenenom a doplnenom návrhu a zapracované do spoločnej pozície Nebol predložený žiaden zmenený a doplnený návrh. 3.5 Iné úpravy navrhnuté spoločnou pozíciou Rady v porovnaní s pôvodným návrhom V spoločnej pozícii boli do pôvodného návrhu doplnené nasledujúce body. Ide najmä o body technického charakteru. V odôvodnení 3 sa vypúšťa slovo „natrvalo“. V odôvodnení 4 sa nahrádza toto „sa rovnako umožní“ týmto „by sa rovnako mohlo umožniť“ a odôvodnenie sa prečísluje na odôvodnenie 6. Odôvodnenia 5, 6 a 7 sa prečíslujú na odôvodnenia 8, 10 a 12 v uvedenom poradí. Dopĺňa sa odôvodnenie 7 a článok 1 ods. 5 písm. b), c) a d) s cieľom prispôsobiť definície „radiánu“ a „steradiánu“ a zahrnúť ich do článku 1 ods. 5 písm. e) tak, aby odrážali vylúčenie doplnkových označení z medzinárodného systému SI podľa medzinárodnej normy schválenej v roku 1995. Dopĺňa sa odôvodnenie 9 a článok 1 ods. 5 písm. a) s cieľom aktualizovať definíciu kelvinu podľa medzinárodnej normy schválenej v roku 2007. Dopĺňa sa odôvodnenie 11 a v článku 2 ods. 1 v prvom pododseku sa vyškrtne toto „a tabuľku zhody medzi týmito ustanoveniami a touto smernicou“, čím sa zruší požiadavka od členských štátov poskytnúť tabuľku zhody. Táto zmena je predmetom vyhlásenia Komisie, pozri bod 5 nižšie. Dopĺňa sa odôvodnenie 4, v ktorom sa zdôrazňuje dôležitosť podpory systému SI, a odôvodnenie 5, v ktorom sa uvádza záujem EÚ o otvorenie trhov tretích krajín pre výrobky s označením len v jednotkách SI. Obe odôvodnenia zdôvodňujú pridaný článok 1 ods. 4 týkajúci sa doložky o podávaní správ a prípadnej revízie, ktorú by mala Komisia uskutočniť najneskôr do roku 2019. Články 1 ods. 4 písm. a), 1 ods. 4 písm. b) a 1 ods. 4 písm. c) sa prečíslujú na články 1 ods. 5 písm. e), 1 ods. 5 písm. f) a 1 ods. 5 písm. g) v uvedenom poradí. Článok 1 ods. 4 písm. a) (prečíslovaný na článok 1 ods. 5 písm. e)) sa vzťahuje na celú prílohu, kapitolu I, body 1.2.2 a 1.2.3 s výlučne týmito zmenami: - zmena názvu bodu 1.2.2 „Odvodené jednotky SI“ na „Všeobecné pravidlo pre odvodené jednotky SI“. - vloženie na začiatku tabuľky v bode 1.2.3 dvoch nových riadkov pre „radián“ a „steradián“ (pozri uvedený bod o pridaní odôvodnenia 7), ako aj pôvodne navrhnutého riadku pre „katal“ na konci tabuľky. 4. ZÁVER Komisia podporuje spoločnú pozíciu. 5. VYHLÁSENIE KOMISIE Pokiaľ ide o poskytnutie tabuliek zhody členskými štátmi, Komisia poskytla dňa 12. decembra 2007 Coreperu toto vyhlásenie: Vyhlásenie Komisie k odôvodneniu 6a a článku 2 ods. 1. „Komisia pripomína svoju pozíciu týkajúcu sa vypracovania tabuliek zhody členskými štátmi, v ktorých sú transpozičné opatrenia prijaté členskými štátmi prepojené so smernicou, v záujme občanov, lepšej právnej úpravy a transparentnosti ako aj podpory pri overovaní súladu vnútroštátnych pravidiel s ustanoveniami Spoločenstva. Komisia v tomto prípade nenamieta voči dohode v Rade s cieľom úspešného ukončenia medziinštitucionálneho postupu v tomto spise. Očakáva však, že túto otázku horizontálneho charakteru preskúmajú inštitúcie spoločne.“